Document ID: 32012D0464

A BIZOTTSÁG HATÁROZATA
(2012. július 23.)
az átjárhatósági műszaki előírásról szóló 2006/861/EK, 2008/163/EK, 2008/164/EK, 2008/217/EK, 2008/231/EK, 2008/232/EK, 2008/284/EK, 2011/229/EU, 2011/274/EU, 2011/275/EU, 2011/291/EU és 2011/314/EU határozat módosításáról
(az értesítés a C(2012) 4985. számú dokumentummal történt)
(EGT-vonatkozású szöveg)
(2012/464/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a vasúti rendszer Közösségen belüli kölcsönös átjárhatóságáról szóló, 2008. június 17-i 2008/57/EK európai parlamenti és tanácsi irányelvre (1) és különösen annak 6. cikke (1) bekezdésére,
mivel:
(1)
Az Európai Vasúti Ügynökség létrehozásáról szóló, 2004. április 29-i 881/2004/EK európai parlamenti és tanácsi rendelet (2) 12. cikke előírja az Európai Vasúti Ügynökség (a továbbiakban: az Ügynökség) számára, hogy gondoskodjon az átjárhatósági műszaki előírásoknak (a továbbiakban: ÁME-k) a műszaki fejlődéssel, a piaci trendekkel és a társadalmi követelményekkel való egyeztetéséről, és tegyen javaslatot a Bizottságnak az ÁME-k általa szükségesnek ítélt módosításaira.
(2)
2007. július 13-i C(2007) 3371 határozatában a Bizottság keretfelhatalmazást adott az Ügynökség számára a nagysebességű transzeurópai vasúti rendszer kölcsönös átjárhatóságáról szóló, 1996. július 23-i 96/48/EK tanácsi irányelv (3), valamint a hagyományos vasúti rendszer kölcsönös átjárhatóságáról szóló, 2001. március 19-i 2001/16/EK európai parlamenti és tanácsi irányelv (4) alapján bizonyos tevékenységek elvégzésére. A keretfelhatalmazás alapján az Ügynökséget felkérték, hogy vizsgálja felül a nagysebességű vasúti járművekre, a teherkocsikra, a mozdonyokra és személyszállító járművekre, a zajra, az infrastruktúrára, az energiaellátásra, az ellenőrző-irányító és jelző alrendszerre, a forgalmi szolgálatra és a forgalomirányításra, a fuvarozásra és a személyszállításra vonatkozó telematikai alkalmazásokra, valamint a vasúti alagutak biztonságára és a mozgáskorlátozottak hozzáférésére vonatkozó átjárhatósági műszaki előírásokat (ÁME).
(3)
2011. március 31-én az Ügynökség az infrastruktúra-nyilvántartásra vonatkozó előírásokról, a meglévő vonalakra vonatkozó ÁME-k alapvető paramétereinek való megfelelés szintjének bemutatására szolgáló eljárásról, valamint az ÁME-k későbbi módosításairól szóló ajánlást adott ki (ERA/REC/04-2011/INT).
(4)
2011. június 9-én a 2008/57/EK irányelv 29. cikkének (1) bekezdése szerint létrehozott bizottság kedvező véleményt adott az engedélyezett vasútijármű-típusok európai nyilvántartásáról szóló, valamint a vasúti infrastruktúra nyilvántartásának közös előírásairól szóló bizottsági végrehajtási határozatok tervezetéről. Az e tervezeteken alapuló két bizottsági jogi aktus - nevezetesen a vasúti infrastruktúra nyilvántartásának közös előírásairól szóló, 2011. szeptember 15-i 2011/633/EU bizottsági végrehajtási határozat (5) és az engedélyezett vasútijármű-típusok európai nyilvántartásáról szóló, 2011. október 4-i 2011/665/EU bizottsági végrehajtási határozat (6) - elfogadását követően a vonatkozó ÁME-ket a globális összhang biztosítása érdekében naprakésszé kell tenni.
(5)
A jelenlegi, a forgalmi szolgálati és forgalomirányítási ÁME-k A. függeléke az európai vasúti forgalomirányítási rendszer (ERTMS) üzemeltetési szabályainak 1. verziójára hivatkozik, amely az Egységes Európai Vonatbefolyásoló Rendszer (ETCS) a rendszerkövetelményekkel kapcsolatos előírásainak 2.2.2. verziójának alapján került kidolgozásra.
(6)
Az ETCS rendszerkövetelményekkel kapcsolatos előírásainak állandó verziója a 2.3.0.d. lett. Ezt a naprakésszé tett ERTMS üzemeltetési szabályok révén szükséges érvényesíteni a forgalmi szolgálati és forgalomirányítási ÁME-kben, mind a hagyományos, mind a nagysebességű vasút tekintetében.
(7)
2011. július 20-án az Ügynökség a hagyományos és nagysebességű vasúti forgalmi szolgálati és forgalomirányítási ÁME-kre vonatkozó, felülvizsgált ERTMS üzemeltetési elvekről és szabályokról szóló ajánlást adott ki (ERA/REC/08-2011/INT-ERTMS).
(8)
2011. szeptember 8-án az Ügynökség az ÁME-k további, a hibák és hiányosságok kijavítását célzó módosításairól szóló ajánlást adott ki (ERA/REC/07-2011/INT).
(9)
A több ÁME-t érintő egyes javításoknak és frissítéseknek a jogi szövegbe való bevezetését célzó módosításokat gyakorlati okokból célszerű egyetlen bizottsági határozattal elvégezni. Az említett javítások és frissítések nem az ÁME-k átfogó felülvizsgálatából vagy földrajzi hatályuk kiterjesztéséből adódnak.
(10)
Ennélfogva szükséges módosítani a következő határozatokat:
-
a transzeurópai hagyományos vasúti rendszer járművek - teherkocsik alrendszerére vonatkozó átjárhatósági műszaki előírásról szóló, 2006. július 28-i 2006/861/EK bizottsági határozat (7),
-
a hagyományos és nagysebességű transzeurópai vasúti rendszerben a vasúti alagutak biztonságával kapcsolatban elfogadott kölcsönös átjárhatóság műszaki előírásairól szóló, 2007. december 20-i 2008/163/EK bizottsági határozat (8),
-
a hagyományos és nagysebességű transzeurópai vasúti rendszerben a mozgáskorlátozott személyekkel kapcsolatos kölcsönös átjárhatóság műszaki előírásairól szóló, 2007. december 21-i 2008/164/EK bizottsági határozat (9),
-
a nagysebességű transzeurópai vasúti rendszer infrastruktúra-alrendszerére vonatkozó kölcsönös átjárhatósági műszaki előírásokról szóló, 2007. december 20-i 2008/217/EK bizottsági határozat (10),
-
a 96/48/EK tanácsi irányelv 6. cikkének (1) bekezdésében említett nagysebességű transzeurópai vasúti rendszer üzemeltetési alrendszerére vonatkozó átjárhatósági műszaki előírásról és a 2002. május 30-i 2002/734/EK bizottsági határozat hatályon kívül helyezéséről szóló, 2008. február 1-jei 2008/231/EK bizottsági határozat (11),
-
a nagysebességű transzeurópai vasúti rendszer járművek alrendszerére vonatkozó átjárhatósági műszaki előírásokról szóló, 2008. február 21-i 2008/232/EK bizottsági határozat (12),
-
a nagysebességű transzeurópai vasúti rendszer energiaellátás alrendszerére vonatkozó kölcsönös átjárhatósági műszaki előírásokról szóló, 2008. március 6-i 2008/284/EK bizottsági határozat (13),
-
a transzeurópai hagyományos vasúti rendszer „járművek - zaj” alrendszerére vonatkozó átjárhatósági műszaki előírásról szóló, 2011. április 4-i 2011/229/EU bizottsági határozat (14),
-
a transzeurópai hagyományos vasúti rendszer energiaellátás alrendszerének átjárhatósági műszaki előírásairól szóló, 2011. április 26-i 2011/274/EU bizottsági határozat (15),
-
a transzeurópai hagyományos vasúti rendszer „infrastruktúra” alrendszerének átjárhatósági műszaki előírásairól szóló, 2011. április 26-i 2011/275/EU bizottsági határozat (16),
-
a hagyományos transzeurópai vasúti rendszer „mozdonyok és személyszállító járművek” járműalrendszerére vonatkozó átjárhatósági műszaki előírásokról szóló, 2011. április 26-i 2011/291/EU bizottsági határozat (17),
-
a transzeurópai hagyományos vasúti rendszer forgalmi szolgálat és forgalomirányítás alrendszerével kapcsolatos kölcsönös átjárhatóságára vonatkozó műszaki előírásokról szóló, 2011. május 12-i 2011/314/EU bizottsági határozat (18).
(11)
Az e határozatban előírt intézkedések összhangban vannak a 2008/57/EK irányelv 29. cikke (1) bekezdésében létrehozott bizottság véleményével,
ELFOGADTA EZT A HATÁROZATOT:
1. cikk
A 2006/861/EK határozat melléklete e határozat I. mellékletének megfelelően módosul.
2. cikk
A 2008/163/EK határozat melléklete e határozat II. mellékletének megfelelően módosul.
3. cikk
A 2008/164/EK határozat melléklete e határozat III. mellékletének megfelelően módosul.
4. cikk
A 2008/217/EK határozat melléklete e határozat IV. mellékletének megfelelően módosul.
5. cikk
A 2008/231/EK határozat melléklete e határozat V. mellékletének megfelelően módosul.
6. cikk
A 2008/232/EK határozat melléklete e határozat VI. mellékletének megfelelően módosul.
7. cikk
A 2008/284/EK határozat melléklete e határozat VII. mellékletének megfelelően módosul.
8. cikk
A 2011/229/EU határozat melléklete e határozat VIII. mellékletének megfelelően módosul.
9. cikk
A 2011/274/EU határozat melléklete e határozat IX. mellékletének megfelelően módosul.
10. cikk
A 2011/275/EU határozat melléklete e határozat X. mellékletének megfelelően módosul.
11. cikk
A 2011/291/EU határozat melléklete e határozat XI. mellékletének megfelelően módosul.
12. cikk
A 2011/314/EU határozat melléklete e határozat XII. mellékletének megfelelően módosul.
13. cikk
Ezt a határozatot 2013. január 24-től kell alkalmazni.
14. cikk
Ennek a határozatnak a tagállamok a címzettjei.
Kelt Brüsszelben, 2012. július 23-án.

Labels: 20
7
8
0
15